ZAPISNIK

[bookmark: _GoBack]32. sjednice Vijeća Mjesnog odbora Dragonožec, održane 10. listopada 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19:00 sati.



NAZOČNI: Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
GOSTI: I.L. i M.M.
Stručni referent: Stjepan Tomislav Križanić

Predsjednik Vijeća Marijan Hrgović pozdravlja prisutne, otvara sjednicu, utvrđuje da su  sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 31. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 31. sjednice.
Jednoglasno (5 „za“), usvojen je zapisnik sa 31. sjednice.
Predsjednik otvara raspravu o dnevnome redu.  Informira članove da je niti pola sata prije početka sjednice dobio zahtjev Nevenke Katić za postavljanje uspornika u ulici Viduševina. Ulica se nalazi zu samu granicu sa Mjesnim odborom Havidići, te predlaže da se uvrsti u dnevni red.
Jednoglasno (4„za“) je usvojena dodatna točka.
Predsjednik daje na glasanje dnevni red  
Jednoglasno (4„za“) je usvojen 

DNEVNI RED

1. [bookmark: _Hlk523472998]Problematika ulice Pecinov breg
2. Nacrt prijedloga Odluke o financiranju mjesne samouprave – davanje mišljenja,
3. Nacrt prijedloga Odluke o izradi izmjena i dopuna Prostornog plana Grada Zagreba- davanje mišljenja, 
4. Plan potreba za aktivnostima, programima i projektima unapređenja kvaliteta života građana – davanje mišljenja
5. Pitanja, prijedlozi i obavijesti


Ad. 1. - Problematika ulice Pecinov breg

	Marijan Hrgović otvara prvu točku dnevnoga reda, pozdravlja goste koji su došli upravo zbog prve točke dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Daje riječ gostima.
	Gosti su dali svoje viđenje problema. Električni drveni stupovi kada su zamijenjeni betonskim stavljeni su na rub ceste, cesta do tog dijela nije asfaltirana, Taj dio je sada udubljen od kamiona Čistoća i ostalih vozila koja tuda prometuju. Dio ceste je popucao zbog loše kvalitete radova prilikom asfaltiranja ulice. Zbog svega navedenog predlažu proširenje ceste i regulaciju prometa na način da cesta postane jednosmjerna. Predlaže se iz smjera Romak do Vinogradarske da ulica prema gore ide u jednom smjeru a Pecinovog breg od Latišća  u jednom smjeru prema dolje.
	Stjepan Cerovski složio se je s prijedlogom, isto tako predložio je izmjeru ulice Pecinov breg kako bi se napokon utvrdilo stvarno stanje ulice, njene širine i trase. 
Marijan Hrgović, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5„za“) je usvojen
ZAKLJUČAK
o prometnoj problematici Pecinovog brega

1. Vijeće Mjesnog odbora Dragonožec raspravljalo je o problematici ulice Pecinov breg. 

2. Vijeće Mjesnog odbora Dragonožec traži katastarsku izmjeru cijele ulice Pecinov breg.

3. Vijeće Mjesnog odbora Dragonožec predlaže novu regulaciju prometa na način da ulica od Romka do Vinogradarske bude jednosmjerna prema gore (južni smjer) a Pecinov breg od Latišća jednosmjerna prema dolje (sjeverni smjer). 

4. Ovaj se zaključak dostavlja Vijeću Gradske četvrti Brezovica na daljnje postupanje.


Ad. 2. - Nacrt prijedloga Odluke o financiranju mjesne samouprave

Marijan Hrgović otvara drugu točku dnevnoga reda, daje informacije vezane uz drugu točku dnevnoga reda te otvara raspravu u kojoj su sudjelovali svi članovi Vijeća. 
Predsjednik Vijeća, obzirom da se više nitko nije javio za riječ, zatvara raspravu i daje na glasanje slijedeći Zaključak
Jednoglasno (5 „za“) je usvojen
ZAKLJUČAK
o Nacrtu prijedloga Odluke o financiranju mjesne samouprave

1. Vijeće Mjesnog odbora Dragonožec raspravljalo je o Nacrtu prijedloga Odluke o financiranju mjesne samouprave.

2. Vijeće Mjesnog odbora Dragonožec daje pozitivno mišljenje na Nacrt prijedloga Odluke o financiranju mjesne samouprave. 

3. Ovaj se zaključak dostavlja Vijeću Gradske četvrti Brezovica na daljnje postupanje


Ad. 3. - Nacrt prijedloga Odluke o izradi izmjena i dopuna Prostornog plana Grada Zagreba

Marijan Hrgović otvara treću točku dnevnoga reda, otvara raspravu te daje informacije vezane uz točku dnevnoga reda. U raspravi su sudjelovali svi članovi Vijeća. Marijan Hrgović informirao je članove da je Vijeće Gradske četvrti Brezovica odbilo Nacrt prijedloga Odluke o izradi izmjena i dopuna Prostornog plana Grada Zagreba jer u izmjenu nije stavljeno micanje lokacije za kompostanu, nije kvalitetno objašnjeno kuda prolazi trasa nove željezničke pruge koja bi trebala prolaziti kroz Mjesni odbor Dragonožec a isto tako nema niti jednog prijedloga za izmjenu plana koje je Vijeće Gradske četvrti zaključkom tražilo da se napravi i pokrene. Predsjednik Vijeća zatvara raspravu te daje na glasanje slijedeći zaključak
Jednoglasno (5„za“) je usvojen
ZAKLJUČAK
o Nacrtu prijedloga Odluke o izradi izmjena i dopuna Prostornog plana Grada               Zagreba

1. Vijeće Mjesnog odbora Dragonožec raspravljalo je o Nacrtu prijedloga Odluke o izradi izmjena i dopuna Prostornog plana Grada Zagreba

2. Vijeće Mjesnog odbora Dragonožec daje negativno mišljenje o Nacrtu prijedloga Odluke o izradi izmjena i dopuna Prostornog plana Grada Zagreba.

3. Vijeće Mjesnog odbora Dragonožec traži da se u prvoj izmjeni i dopuni Prostornog plana Grada Zagreba obriše lokacija za kompostanu iz područja Gradske četvrti Brezovica, da se uvrste svi dosad doneseni zaključci Gradske četvrti Brezovica i mjesnih odbora o izradi novih prostornih planova na području Dragonošca ali i ostatka mjesnih odbora Gradske četvrti Brezovica.
 
4. Ovaj se zaključak dostavlja Vijeću Gradske četvrti Brezovica na daljnje postupanje.
	

Ad. 4. - Plan potreba za aktivnostima, programima i projektima unapređenja kvaliteta života  
              građana

Marijan Hrgović otvara četvrtu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. 
Stjepan Cerovski smatra da se ovaj materijal može prihvatiti samo ako nositelji aktivnosti budu društva i udruge s prostora Mjesnog odbora Dragonožec a ne neka druga udruga ili društvo s područja koje nije iz Dragonošca.
Predsjednik Vijeća zatvara raspravu te daje na glasanje slijedeći zaključak
Jednoglasno (5„za“) je usvojen
ZAKLJUČAK
o Planu potreba za aktovnostima, programima i projektima unapređenja kvalitete života građana

1. Vijeće Mjesnog odbora Dragonožec raspravljalo je o Planu potreba za aktivnostima, programima i projektima unapređenja kvalitete života građana.

2. Vijeće Mjesnog odbora Dragonožec daje pozitivno mišljenje na Plan potreba za aktivnostima, programima i projektima unapređenja kvalitete života građana uz uvjet da nositelji programa mogu biti jedino udruge i društva s područja naselja na kojem se održava određena manifestacija. 

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 5. - Pitanja, prijedlozi i obavijesti


Marijan Hrgović otvara petu točku dnevnoga reda, otvara raspravu. 
Stjepan Cerovski dao je informaciju koju je dobio od člana Vijeća roditelja, naime traženo je pojačavanje rasvjete u dvorani Mjesnog odbora Dragonožec za potrebe održavanja nastave. 
Marijan Hrgović informirao je članove da mu se obratila gospođa Ružica Cerovski s molbom za pomoć, naime s ceste i zacjevljenja pored njene kuća voda joj ulazi u podrumske prostorije kuće. Prekop koji je nekoć bio i preuzimao oborinsku vodu sada je zatrpan i ne funkcionira tako da sva voda ulazi u privatnu česticu i objekt. 
Stjepan Cerovski zatražio je da se riješi problem dva nakrivljena drvena stupa koju su jako nagnuti prema cesti i sada ometaju promet. Velika je mogućnost da kamion ili ZET bus zapnu u njih te ih sruše. 
Jure Pučko podnio je zahtjev za izgradnju staračkog doma na području Mjesnog odbora Dragonožec. Marijan Hrgović dao je informaciju da će na idućoj sjednici izgradnja staračkog doma biti jedna od točaka dnevnoga reda. 
Marijan Hrgović, obzirom da nije bilo više pitanja, predsjednik zatvara raspravu i zaključuje sjednicu.

            Sjednica je završila u 20:46 sati. 



KLASA: 024-08/23-003/1986
URBROJ: 251-13-11-8/004-23-2
Donji Dragonožec, 10. listopada 2023.


Zapisnik izradio:
Stjepan Tomislav Križanić




Predsjednik
Vijeća Mjesnog odbora
Dragonožec

Marijan Hrgović

